

Αρκαλοχώρι, 30/ 07 /2025

Προς: ΜΜΕ

**ΔΕΛΤΙΟ ΤΥΠΟΥ**

**Υπεγράφησαν οι συμβάσεις με τους μελετητές για το νέο Γυμνάσιο Αρκαλοχωρίου**

Σε συνέχεια της προγραμματικής σύμβασης που υπεγράφη στις 19 Ιουνίου 2025 μεταξύ του Δήμου Μινώα Πεδιάδας και του Αναπτυξιακού Οργανισμού Τοπικής Αυτοδιοίκησης "ΔΑΙΔΑΛΟΣ Α.Ε.", υπεγράφησαν με τον δεύτερο και οι συμβάσεις με τους μελετητές που θα υποστηρίξουν την ομάδα έργου για την εκπόνηση των μελετών του νέου Γυμνασίου Αρκαλοχωρίου, σηματοδοτώντας την έναρξη των εργασιών για ένα έργο ζωτικής σημασίας για την εκπαίδευση και την τοπική κοινωνία του Αρκαλοχωρίου.

Η υπογραφή των συμβάσεων έλαβε χώρα παρουσία του Δημάρχου Μινώα Πεδιάδας Βασίλη Κεγκέρογλου, του Γενικού Γραμματέα του Δήμου Νίκου Μπελενιώτη και του Αντιδημάρχου Παιδείας Στέφανου Ψυλλάκη. Από την πλευρά της "ΔΑΙΔΑΛΟΣ Α.Ε. – Α.Ο.Τ.Α.", παρόντες ήταν ο Πρόεδρος Κωνσταντίνος Φασουλάκης, ο Γενικός Διευθυντής Αθανάσιος Κύρκος και η Διευθύντρια Τεχνικών Υπηρεσιών Μαρία Πρατσινάκη καθώς και οι μελετητές Πρώιμου Αγάπη (αρχιτέκτονας μηχανικός), Στρουμπάκος Βασίλειος (αρχιτέκτονας μηχανικός), Γεωργιλάς Αθανάσιος (πολιτικός μηχανικός), Τζανάκης Μιχαήλ (πολιτικός μηχανικός), Τζουανάκης Ευστάθιος (ηλεκτρολόγος μηχανικός), οι οποίοι θα αναλάβουν το έργο.

Ο Δήμαρχος Μινώα Πεδιάδας Βασίλης Κεγκέρογλου, εξέφρασε την απόλυτη προτεραιότητα που δίνεται από τη Δημοτική Αρχή στο πρόγραμμα σχολικής στέγης για τα σεισμόπληκτα σχολεία της περιοχής, αναφέροντας ότι γίνεται ένα αποφασιστικό βήμα που έρχεται να καλύψει την ανάγκη αντικατάστασης του σχολείου που επλήγη από τον σεισμό της 27ης Σεπτεμβρίου 2021, με την ανέγερση ενός νέου, σύγχρονου Γυμνασίου στο Αρκαλοχώρι, ενώ ευχαρίστησε τον Αναπτυξιακό Οργανισμό Τοπικής Αυτοδιοίκησης ΔΑΙΔΑΛΟΣ ΑΕ-ΟΤΑ για την άριστη συνεργασία.

Σημειώνεται ότι η παρουσίαση των προτεινόμενων μελετών για το Γυμνάσιο Αρκαλοχωρίου έχει προγραμματιστεί για τον Σεπτέμβριο